సర్వోన్నత న్యాయస్థానంలో కేంద్రం ప్రమాణపత్రం
దిల్లీ: కొవిడ్‌ టీకా తీసుకోవడం వల్ల కలిగే ప్రయోజనాలు, తలెత్తే అవకాశమున్న దుష్పరిణామాల గురించి గర్భిణులు, పాలిచ్చే తల్లులకు అవగాహన కల్పించామని సుప్రీం కోర్టుకు కేంద్ర ప్రభుత్వం నివేదించింది. ఈ విషయంలో గత ఏడాది జులై 2న ప్రామాణిక నిర్వహణ విధానాలు (ఎస్‌వోపీ), మార్గదర్శకాలు జారీ చేశామని తెలిపింది. సర్వోన్నత న్యాయస్థానంలో మంగళవారం ఈ మేరకు ప్రమాణపత్రం (అఫిడవిట్‌) సమర్పించింది. గర్భధారణ సమయంలో కొవిడ్‌ మహమ్మారి బారిన పడితే ఎలాంటి సమస్యలు ఎదురయ్యే అవకాశముందో కూడా మహిళలకు తెలియజేస్తున్నట్లు పేర్కొంది.
sarvonnata nyaayasthaanamlo kendram pramaanapatram
dilli: kovide teaka teesukovadam valla kalige prayojanaalu, talette avakaasamunna dushparinaamaala gurinchi garbhinulu, paliche tallulaku avagaahana kalpinchaamani supreem kortuku kendra prabhutvam nivedinchindi. ee vishayamlo gatha edaadi julai 2na praamaanika nirvahana vidhaanaalu (esmopy), maargadarsakaalu jaarii chesamani telipindi. sarvonnata nyaayasthaanamlo mangalavaaram ee meraku pramaanapatram (affidavite) samarpinchindi. garbhadhaarana samayamlo kovide mahammari baarina padithe elanti samasyalu edurayye avakaasamundo kuudaa mahilalaku teliyajestunnatlu perkondi.